Jersey City

Jersey City on linn USA-s New Jersey osariigis, Hudsoni maakonna halduskeskus. 2020. aasta rahvaloenduse andmetel oli seal 292 449 elanikku, millega linn oli Newarki järel osariigis teisel kohal.

Kõige rahvarohkem oli linn 1930. aastatel, mil seal elas üle 315 000 inimese. 1980. aastast on elanike arv taas suurenema hakanud.

Geograafia
pisi|vasakul|Hobokeni ja Jersey City 1886. aasta kaardil
New Yorgi suurlinnapiirkonnas asuv 49,4 km pikkuse rannapiirkonnaga Jersey City piirneb idas Hudsoni jõe ja New Yorgi ülemlahega ning lääne pool Hackensacki jõe ja Newarki lahega. Jersey City asub Manhattani saare vastaskaldal ning selle taga kulgevad Palisaadid.

Majandus
Esmajärguliste raudteeühendustega on Jersey City koos jaotamis- ja tootmiskeskustega Port of New York and New Jersey sadama jaoks oluline transpordi-lõppjaam. Kiire transpordiühendus Manhattaniga on loonud ka kasvupinnase finants- ja teenindussektorile, mis mängivad olulist rolli veepiiril asuva Jersey City ümberkujunemisele üheks riigi suurimaks keskseks äripiirkonnaks.

 Sõpruslinnad 
Jersey Cityl on sõsarsuhted 12 linnaga väljaspool Ameerika Ühendriike.

  Cuzco, Peruu (1988)
  Ahmadabad, India (1994)
  Nantong, Hiina (1994)
  Ozamiz, Filipiinid (1995)
  Jeruusalemm, Iisrael (1997)
  Vitória, Brasiilia (1997)  Oviedo, Hispaania (1998)
  Sant'Arsenio, Itaalia (1999)
  Kolkata, India (2001)
  Saint John's, Antigua (2002)
  San Martín del Rey Aurelio, Hispaania (2004)
  Rosario, Argentina (2008)

Vaata ka
Liberty State Park

Viited

pisi|Jersey City esiplaanil, Hudsoni jõe tagusel New Yorgi linnaosad Manhattan ja Brooklyn
pisi|vasakul|Jersey City 1854. aasta gravüüril

Kategooria:New Jersey linnad